section_heading: Trenerska karijera i generalni upravitelj
paragraph_text: mini|desno|150px|1999. godine West je na mjestu glavnog trenera angažirao proslavljenog Phila Jacksona koji je momčad odveo do tri uzastopna NBA prstena. Godine 2002. West je postao generalnim upraviteljem Memphis Grizzliesa. Svoju odluku napuštanja sjajne momčadi opravdao je željom za stvaranjem pobjedničke momčadi sa slabijim igračima. Njegovi rezultati nisu bili toliko sjajni kao u Lakersima, ali su ipak bili impresivni za slabiju momčad. S igračima poput Paua Gasola, Jamesa Poseya i Jasona Williamsa uz podršku trenera Hubiea Browna, koji je 2004. godine osvojio nagradu za trenera godine, stvorio je sjajnu franšizu koja je sezonu 2003./04. završila na šestom mjestu na Zapadu te ostvarila doigravanje po prvi puta u povijesti kluba. Te iste godine, West si je priskrbio drugu nagradu za izvršnog direktora godine, a 2007., u dobi od 69 godina, napušta mjesto generalnog upravitelja i odlazi u mirovinu prepustivši ga Chrisu Wallaceu iz Buckhannona.